b'\n_START_ARTICLE_\nPop Extra\n_START_SECTION_\nPovijest\n_START_PARAGRAPH_\nPrvi je broj iza\xc5\xa1ao 1992. godine. Zadnji broj, br. 74/75 iza\xc5\xa1ao je 1995. godine._NEWLINE_Izlazio u Zagrebu, a tiskao se je u Grazu u maloj tiskari Styria._NEWLINE_List je stekao ugledni status me\xc4\x91u estradnim umjetnicima i svima koji su bili u i oko estrade (Damir Strugar: "sveto pismo" za estradu). Odra\xc5\xbeavao je kako se tiskovinu iz tog podru\xc4\x8dja mo\xc5\xbee pisati po\xc5\xa1teno, zanimljivo i intrigantno. Pisali o o svim estradnim \xc5\xbeanrovima, trudili su se na\xc4\x87i najbolje i najpopularnije pjeva\xc4\x8de. Prvi je u Hrvatskoj imao velike super-postere. Pop Extra prodavao se je u nakladi od 35 do 40 tisu\xc4\x87a primjeraka, a vrhunac je bio 50 tisu\xc4\x87a primjeraka. Nakon oslobo\xc4\x91enja velikog dijela Hrvatske nakon operacije Oluje, uslijedio je pad naklade. Razlozi su bili \xc4\x8dudni._NEWLINE_U to je vrijeme bila jedna od poslovnih "\xc4\x8dudnosti" kakvih je bilo dosta u privatizaciji u Hrvatskoj ratnih 1990-ih. Mala tiskara Styria koja je tiskala taj list, kupila je ni manje ni vi\xc5\xa1e nego najtira\xc5\xbeniji dnevni list u Hrvatskoj, Ve\xc4\x8dernji list, \xc5\xa1to je u poslovnim srazmjerima mogu\xc4\x87e i "realno" kao da bi "Fi\xc4\x87o" kupio "Mercedes". U svom kaoti\xc4\x8dnom slijedu doga\xc4\x91aja, izgledalo je da nitko vi\xc5\xa1e nije mario za jedan glazbeni \xc4\x8dasopis za mlade i sve one koji su se takvima osje\xc4\x87ali.'